Percheziții DIICOT la sediului unui ziar din Iași: imaginile cu violul unei minore, publicate integral.
O copilă a fost violată şi filmată de doi bărbaţi din Iaşi, apoi imaginile au fost postate pe site-ul unui ziar din Iaşi. Procurorii DIICOT au intrat pe fir şi au făcut percheziţii în oraş, inclusiv la sediul ziarului. Două persoane au fost reținute.
Procurorii DIICOT Iaşi spun că, în vara anului 2020, două persoane au constrâns fizic o copilă să întreţină un act sexual cu unul dintre suspecți pentru a produce materiale pornografice cu minori.În timpul anchetei, au fost identificate două filme cu caracter pornografic, în care este înfăţişată copila.Luni, procurorii DIICOT Iaşi, împreună cu ofiţeri de poliţie judiciară din cadrul BCCO Iaşi, au făcut percheziţii domiciliare, în urma căreia persoanele suspecte au fost duse la audieri.Organele de poliţie judiciară din cadrul Brigăzii de Combatere a Criminalităţii Organizate Iaşi s-au sesizat, luni, din oficiu cu privire la săvârşirea infracţiunii de pornografie infantilă, după ce luni, 13 septembrie 2021, pe site-ul unui ziar online, unul dintre suspecţi a publicat un articol în cadrul căruia erau prezentate 9 fotografii şi un clip video cu caracter pornografic explicit, având o durată de 2:02 minute, în care apare fata minoră, în scene cu conţinut sexual explicit, împreună cu alte persoane care o constrâng să întreţină raporturi sexuale cu un bărbat.Din verificările efectuate, a rezultat faptul că, la momentul sesizării, articolul ce conţinea materialul pornografic avea deja un număr de 13.577 de vizualizări şi 7 comentarii.Astfel, percheziţii au fost şi la ziarul local din Iaşi, pentru că jurnalistul ar fi luat materialul video şi l-ar fi postat pe site, nerespectând legea, au declarat, marţi, surse judiciare.Au fost ridicate, în vederea continuării cercetărilor, 6 telefoane mobile, un laptop, precum şi date informatice.